
TEKEL

Istoria rasei 


       Desi de origine germana, dupa cum o arata si numele rasei - Dachshund (cainele bursucar) - vechimea si provenienta Teckelului au fost plasate de catre unii chiar in Egiptul antic, pe vremea dinastiei Pesostinis, acum 4000 de ani. Baza acestei teorii o constituie imginile gasite pe basoreliefuri si pietrele funerare ale faraonilor egipteni, imagini ce infatisau un caine asemanator cu Teckelul de azi. Mai mult de cat atat pe unul din aceste morminte, alaturi de figura cainelui, s-a gasit inscriptionat cuvantul Teckal. Nu ne putem totusi hazarda sa speculam originea antica a rasei, cata vreme informatiile se rezuma la atat, insa putem afirma fara rezerve ca utilitatea acestui caine, vanatoarea a avantajat morfologic caracterele rasei, adica picioarele scurte si corpul lung. O alta versiune asupra originii Teckelului se intemeiaza pe asemanarea lui cu copoii, atat din punct de vedere morfologic, cat si datorita aptitudinilor sale extraordinare de vanator inascut. Cu toate acestea, despre ereditatea sa putem vorbi cu mai multa precizie, doar cu incepere din secolul al XIX-lea, cand selectia rasei a folosit se pare exemplare de Basseti francezi si Pinscheri germani. 

Profilul rasei


       Este un caine inteligent, vioi, abil, ascultator, foarte curajos, devotat, rafinat, dragalas. Are un simt olfactiv exceptional, este activ si perseverent. Este cunoscut si apreciat in mai multe tari, in special in Franta, Anglia, Italia si Germania, tara sa de origine. Datorita taliei mici, este un caine excelent de vanatoare. Se mai numeste si "Caine Bursucar" sau "Terrier de Vizuina". Labele posterioare sunt mai late (adaptate pentru sapare in vizuina vanatului) decat cele anterioare.Vaneaza bursuci, vulpi, iepuri si cu toata repulsia pentru apa rece prinde si vidre. Are o perseverenta deosebita in urmarirea prazii, fiind capabil sa reziste si 48 de ore in cautarea ei. Este un expert in vanarea bursucilor, patrunde fara teama in vizuina, ingesuie bursucul intr-un colt si cu toata impotrivirea acestuia nu-l scapa. Datorita mirosului dezvoltat si curajului sau poate depista si urmarii mistret. De asemenea poate gasi urma unui cerb sau urs ranit. Inteligenta remarcabila si dragalosenia sa au facut ca astazi sa fie folosit, pretutindeni ca un bun insotitor si ca un caine de agrement iubit. Datorita talentelor sale deosebite de excelent vanator este folosit si in politie. Este preferat pentru usurinta cu care se adapteaza vietii de apartament si pentru locul mic pe care il ocupa in apartament si in masina. Desigur i se poate reprosa caracterul uneori prea posesiv, care se manifesta prin accese de gelozie. Este un caine putin cam incapatanat, formandu-si cu timpul tabieturi la care renunta cu greu.


Ii place miscarea, dar iubeste si odihna, cu conditia de a fi mereu alaturi de stapan cu care se intelege de minune din priviri si mimica, fiind singurul caine caruia natura i-a modelat „o fatza".

Educare, intretinere si alimentatie


Educatie

Orice pui de caine are tendinta de a „roade”diverse obiecte. Este bine sa nu-i lasati la indemana incaltaminte, cabluri electrice, hartii. Cumparati o jucarie din cauciuc tare (sunt niste arici la magazinele de animale) si „oase” sau „pantofi” de culoare crem deschis, facute din piele de vita (tot de la pet shop). Trebuie sa aiba un loc amenajat pentru a dormi, ferit de curenti de aer, o cutie cu patura. Pe masura ce creste s-ar putea sa-si aleaga singur un loc de dormit in casa. Este un caine friguros care uneori doarme invelit (mai ales iarna). Nu este un caine de curte. Iarna trebuie scos la plimbare cu o haina pe el. Uneori, iarna cand ii ingheata labutele, se opreste din mers si incepe sa planga – trebuie luat in brate pentru cateva minute.

Pentru a raspunde - invata comenzi elementare (nume, nume si/sau fluierat, vino aici, la loc) fiecare comanda trebuie pronuntata clar si insotita de o recompensa: mangaiere + lauda (de ex. bravo Dolly), putina mancare preferata. In felul acesta se formeaza niste reflexe conditionate pentru tot restul vietii. In primele luni de viata puii isi fac necesitatile fiziologice oriunde in casa. Se curata locul respectiv pentru a nu pastra miros si i se arata usa de la balcon deschisa. Cu timpul o sa ceara singur „afara” pe balcon, stand langa usa balconului. Daca o sa fie plimbat zilnic de doua ori pe zi – si trebuie plimbat -  (dimineata si seara) cate o jumatate de ora, nu o sa m-ai faca niciodata in casa sau pe balcon. Plimbarea se va face in lesa la inceput apoi fara lesa cand creste mai mare. Tekelii sunt foarte activi, le place sa scormoneasca pamantul, sa miroasa, sa alerge. De aceea plimbarea fara lesa este recomandabila. Daca va pierdeti cainele in timpul plimbarii va recomand sa ramaneti in ultimul loc unde l-ati vazut si sa-l strigati (ex.: Dolly, aici!). Ei pot pleca in explorarea unor zone dar se intorc intotdeauna in traseul de plimbare. Trebuie sa aveti grija la autovehicule si sa nu manance nimic de afara. Atentie la otrava de sobolani din parcuri (sunt niste pastile de culoare roz). Nu le mananca dar prin mirosire se pot intoxica cu otrava (simptome: varsaturi repetate, refuza hrana si apa, apatie, pierderea fortei). In acest caz trebuie apelat de urgenta la un veterinar competent.. Va recomand sa nu apelati la orice veterinar in acest caz. Daca mananca de afara sau de la straini, expresia „nu e voie!” insotita de o lovitura usoara peste bot o sa - l dezvete de acest obicei.

Intretinere

Nu pune probleme deosebite. Prin plimbarea zilnica, unghiile se tocesc si nu trebuie taiate. Periodic trebuie sa i se faca baie (la interval de 1-3 luni in functie de anotimp vara, iarna). Spalarea se va face cu sapun (nu sampon) si cu dusul. Se spala cu spuma de sapun facuta pe mainile stapanului. Nu se freaca blana direct cu sapunul fiindca se „limpezeste” greu. Nu se uda capul. Se feresc urechile de apa  - sa nu intre apa in ele. Atentie la temperatura apei – se incearca cu cotul ca la baia pentru copiii mici. In timpul bai i se vorbeste frumos, se lauda, nu se bruscheaza, altfel s-ar putea sa capete oroare de baie. Copiii din casa pot participa la baia cainelui doar ca observatori la primele bai. Se limpezeste bine apoi se sterge cu o patura, cearsaf vechi. Patura respectiva se intinde pe pardoseala fiindca cainele o sa continue sa se stearga singur pana se usuca. Nu se folosesc uscatoare de par. Dupa plimbarile prin zapada sau ploaie este necesara curatarea labelor si a burtii cu o carpa umeda apoi una uscata. Pentru intretinerea blanii se recomanda perierea acesteia periodic cu o perie sau cu o manusa speciala care sa gaseste la magazinele pentru animale. In lunile de vara este posibil sa ia purici sau capushe de afara. In acest caz , numai pe timpul plimbarii, i se pune o zgarda antipurici. Aceasta zgarda previne urcarea puricilor pe caine. Nu se lasa zgarda la gat cand sta in casa. Are substante chimice care pot sa-i irite pielea (teoretic). Capushele se ataseaza de blana. Eu le indepartez cu o penseta apoi tamponez locul cu putin spirt medicinal. Nu este solutia cea mai buna, recomandata de veterinari, dar nu am avut probleme.

Pentru a nu contacta diverse boli, periodic trebuie vaccinat. Un caine adult se vaccineaza o data pe an. Medicul veterinar trebuie sa lipeasca in carnetul de sanatate etichetele vaccinurilor administrate, sa semneze si sa-si puna parafa la fiecare vaccinare.

Alimentatie

Cainele trebuie sa aiba un loc, de regula in bucatarie, unde gaseste intotdeauna un vas cu apa proaspata (se schimba de 2-3 ori pe zi). Tot in acel loc i se serveste hrana, intr-un castron, caserola. Vasele de apa si hrana se spala, curata zilnic. Nu recomand folosirea detergentilor pentru vase deoarece raman urme de substante chimice chiar daca le limpeziti bine. Nu le place mancarea lichida – ciorba se amesteca cu paine de exemplu. Cainele este un carnivor si de aceea are dentitia formata pentru a sfarama si rupe si nu pentru a face o buna masticatie. De aceea hrana trebuie maruntita. Nu se va hrani cainele cand mananca si stapanii, altfel o sa devina ceea ce se numeste un „caine de restaurant” – adica o sa ceara de mancare privindu-va in ochi cand sunteti la masa. Hrana trebuie administrata de doua ori pe zi: dimineata si seara, dupa plimbari. Ce mananca cainele meu? Nu stiu daca procedez corect dar iata cateva „retete”. Ou fiert moale, amestecat cu margarina si paine, putina sare, unul pe saptamana. Hrana pentru caini „Friskies” junior si/sau „Pedigree” adult de talie mica. In privinta hranei pentru caini granulate incercati diverse formule. Trebuie avut in vedera ca hrana sa contina granule mici (sunt caini de talie mica) si sa aiba un continut cat mai diversificat (carne, legume). Nu recomad alimentarea exclusiva numai cu hrana granulata. Carne pentru caini congelata (30.000 lei/kg), fiarta impreuna cu orez, morcov, ceapa sare – un fel de pilaf (la ½ kg carne se adauga ½ kg orez, 3- 4 morcovi rasi si o ceapa. Ciorba cu paine si o bucata de carne zdrobita din ciorba. Galusti din supa zdrobite + supa. Bucati de paine amestecate cu parizer – stiu, nu sunt recomandate mezelurile - , margarina sau unt. Ocazional mananca si bucati de mere, morcov, muraturi, portocale, paine proaspata cu coaja crocanta, peste fara oase (macrou , etc.), macaroane cu branza, diverse mancaruri din bucatarie. Hrana trebuie sa aiba temperatura cameri – atentie la ciorba, supa, pilaf, etc. 

Delicatese: oasele – se recomanda oasele de vaca tip rasol pe care le rontaie cu placere. Nu se recomanda oasele de porc, gaina, miel, vanat sau peste care produc aschii ce le pot afecta stomacul. De la oasele de gaina - numai capetele cu zgarciuri. Dulciuri – nu sunt recomandate, dar o bomboana sau o bucata de ciocolata  sunt delicatese. „Betzele” de 1000 lei, oasele din piele de vita de la magazine cu hrana pentru animale sunt variante alternative la oase pentru ros. . Carne cruda de vita tocata, cu putina sare. Nu se recomanda carne cruda de porc, pasare, peste.

In general, desi ei ar manca numai carne si oase, hrana trebuie diversificata astfel incat sa asigure necesarul de vitamine si minerale. Cantitatea de mancare: in general mananca cat au nevoie dar daca au ocazia sa manance in cantitate mare ceva care le place foarte mult este posibil ca dupa masa sa regurgiteze (vomite) tot ce au mancat.

Tineti minte: carnea este alimentul indispensabil din hrana cainelui, este alimentul lui natural. Cainele are tendinta sa aleaga bucatile de carne din farfurie si sa nu manance restul. Ca sa evitam acest lucru, carnea trebuie maruntita pentru a forma o masa omogena cu restul alimentelor.

Concluzii

Un tekel este un caine de apartament ideal. Are o adaptabilitate deosebita, nu este mofturos la mancare, este friguros, gelos si posesiv, are tabieturi. Devine cu timpul un paznic al casei si o sa latre daca aude zgomote la usa, pe scara blocului sau suna soneria la usa, interfonul sau se apropie un necunoscut -  cand sunteti la iarba verde-  de un perimetru definit de el.

Desi uneori pare agresiv cu strainii prin latrat, zbarlirea coamei de la ceafa pana la coada, aratatul coltilor, in cei 20 ani de cand am tekeli, nici unul nu a muscat un om.   

Are nevoie de doua plimbari zilnice, hrana si afectiune – pe care o returneaza inzecit.

Pentru alte probleme: tel.0722.383.021, Gabriel

